CP แจงกำลังทำ Due Diligence จ่อซื้อธุรกิจ”เซเว่นฯ”ในอินโดนีเซีย
แจงชัด! CP กำลังทำ Due Diligence จ่อซื้อ"เซเว่นฯ”ในอินโดฯ
27 เม.ย. 2560

เครือเจริญโภคภัณฑ์ หรือ ซี.พี.เปิดเผยว่า ตามแถลงการณ์ของ บริษัท พีที เจริญโภคภัณฑ์ อินโดนีเซีย โดยอ้างถึงการลงนามสัญญาบริษัท พีที เจริญโภคภัณฑ์ เรสทู อินโดนีเซีย ได้เข้าซื้อกิจการ บริษัท พีที โมเดิร์น เซเวล อินโดนีเซีย ซึ่งเป็นผู้ถือครองสิทธิ์ในการทำธุรกิจร้านค้าปลีกเซเว่น อีเลฟเว่นในประเทศอินโดนีเซียนั้น
ทางเครือเจริญโภคภัณฑ์แจ้งว่า ขณะนี้ยังอยู่ในขั้นตอนการตรวจสอบวิเคราะห์สถานะของกิจการ (Due Diligence) รวมถึงเงื่อนไขต่างๆ  ซึ่งทางบริษัท พีที เจริญโภคภัณฑ์ อินโดนีเซีย จะแจ้งความคืบหน้าให้ทางตลาดหลักทรัพย์แห่งประเทศอินโดนีเซียได้รับทราบในลำดับต่อไป
อนึ่งก่อนหน้านี้ บริษัท เจริญโภคภัณฑ์อาหาร จำกัด (มหาชน) หรือ CPF ได้ออกมาแจ้งต่อตลาดหลักทรัพย์ว่า ตามที่ปรากฎเป็นข่าวใน Social Media เมื่อวันที่ 23 เม.ย.ว่า CP ไทยเตรียมเข้าซื้อกิจการ 7-11 ในประเทศอินโดนีเซียนั้น บริษัทมิได้มีส่วนเกี่ยวข้องตามที่เป็นข่าวแต่อย่างใด